b"\n_START_ARTICLE_\nAmber Heard\n_START_SECTION_\nBiografia\n_START_PARAGRAPH_\nVa n\xc3\xa9ixer i es va criar a Austin, Texas. El seu pare, David, \xc3\xa9s contractista, i la seva mare, Paige, \xc3\xa9s investigadora que treballa per a l'Estat buscant informaci\xc3\xb3 a\xc2\xa0Internet._NEWLINE_Heard va anar a l'Acad\xc3\xa8mia cat\xc3\xb2lica St. Michael a Austin fins al seu tercer any, quan va sortir a buscar una carrera a Hollywood. Quan era adolescent, Heard va ser molt activa en el departament de drama de la seva escola i va apar\xc3\xa8ixer en anuncis i campanyes locals. A l'edat de 16 anys, va morir el seu millor amic en un accident de cotxe i Heard, que va ser criada com a cat\xc3\xb2lica, posteriorment es va declarar atea, a causa de la influ\xc3\xa8ncia de les obres de Ayn Rand.\n_START_SECTION_\nCarrera professional\n_START_PARAGRAPH_\nEl seu debut com a conductora de televisi\xc3\xb3 li va arribar en 2007 al programa de televisi\xc3\xb3 Hidden Palms de la CW. El seu gran \xc3\xa8xit li va arribar l'any 2008 amb actuacions a Never Back Down (Trencant les regles) i Pineapple Express (Superfumados / Pinya Express). L'any 2009 Heard va protagonitzar The Stepfather (El padrastre) i tamb\xc3\xa9 va tenir un petit paper a la com\xc3\xa8dia de terror Zombieland. Tamb\xc3\xa9 ha participat en The Joneses (Els Jones) (2010) i t\xc3\xa9 els papers de les properes funcions en The Ward de John Carpenter, al costat de Nicolas Cage, en Drive angry (F\xc3\xbaria cega) i al costat de Johnny Depp en The Rum Diary.\n_START_SECTION_\nVida privada\n_START_PARAGRAPH_\nAmber va declarar ser bisexual l'any 2010, a l'esdeveniment del 25 aniversari de GLAAD, i va tenir una relaci\xc3\xb3 amb la fot\xc3\xb2grafa nord-americana Tasya van Ree des de 2008 fins a 2011._NEWLINE_Despr\xc3\xa9s va con\xc3\xa8ixer Johnny Depp durant el rodatge de The Rum Diary l'any 2011, i van comen\xc3\xa7ar a viure junts l'any seg\xc3\xbcent. Es van casar el 3 de febrer del 2015   i divorciar al maig del 2016."